Weermag se rantsoene bederf | Maroela Media
Rantsoene wat aan Suid-Afrikaanse soldate in Mosambiek gestuur moes word, het bederf voordat dit dié lede kon bereik. Soldate van die Suid-Afrikaanse Nasionale Weermag (SANW) is in Julie vanjaar in Macomia in die noorde van Mosambiek ontplooi om dié land te help beskerm teen terroriste wat die land se gasaanlegte teiken.
Die SANW erken in 'n verklaring die rantsoene het bederf weens 'n mobiele spensfasiliteit wat tussen 20 en 24 Oktober gebreek het. Omdat die rantsoene vir vier dae bó 'n vereiste verkoelingstemperatuur gestoor is, het dit bederf.
'n Gesondheidskenner in Macomia het die rantsoene ongeskik vir menslike gebruik verklaar.
"Die bedorwe rantsoene is weggegooi en twee vrieskaste is aangekoop en na Macomia gestuur," sê die SANW in die verklaring.
"Droë rantsoene is intussen aan die soldate verskaf."
Die SANW het die bevelvoerder in die sendinggebied bygestaan om vars vrugte en groente by die plaaslike mark aan te skaf in ooreenstemming met standaard verkrygingsprotokolle.
My nuuskierigheid is nou geprikkel oor die rantsoenpakke wat onder 'n sekere temperatuur gestoor moet word. Wat is daaby ingesluit? Tydens my nasionale diensplig was daar blikkieskos en nie-bederfbare voedsel ingesluit…….
Wat gebeur wanneer die troepe dan op 'n 5-dag patrollie gaan in die hitte en die rantsoenpakke kan nie onder die voorgeskrewe temperatuur geberg word nie, want hulle dra dit saam? Of gebeur dit ook nie meer nie?
Gelukkig het die whisky en bier niks oor gekom nie !!
Ag die hele SANW is bederf!!!
Die berig is misleidend. Rantsoenpakke (Ratpacks) word sovêr my kennis strek as droeë rantsoene geag en het nie nodig om verkoel te word nie. Dit bestaan uit geblikte kos en ander droeë rantsoene. Hierdie berig praat duidelik van bederfbare rantsoene wat verkoel moet word. Dit wil sê dit was vars vrugte, groente en vleis en nie droeë rantsoene dws blikkieskos in rantsoenpakke nie. Bevestig asb die inhoud van die berig en stel dit reg waar nodig.